**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 44.0.versija)” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar rīkojuma projektu tiek apstiprināts un iekļauts informācijas un komunikācijas tehnoloģiju mērķarhitektūrā Vides aizsardzības un reģionālās attīstības ministrijas (turpmāk – VARAM) projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma 2.kārta”, apraksts.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Deklarācijas par Māra Kučinska vadītā Ministru kabineta iecerēto darbību 35. uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
2. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
3. Ministru kabineta 2017.gada 10.augusta rīkojuma Nr.422 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam” 1. punkts.
4. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts*.*
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 44.0 versijā projekta apraksts “Publiskās pārvaldes informācijas un komunikāciju tehnoloģiju arhitektūras pārvaldības sistēma 2.kārta” (turpmāk – projekts), kas tika izvērtēts atbilstoši VARAM izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM 2.2.1.) 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) izvirzīto rādītāju sasniegšanu, pilnveidojot vai no jauna izstrādājot 12 darbības procesus, izveidojot un ieviešot vienu atvērtu, centralizētu platformu.**Projekta virsmērķis** ir veicināt darbības programmas “Izaugsme un nodarbinātība” SAM 2.2.1. 2.2.1.1. pasākuma definēto rezultātu rādītāju sasniegšanu.**Projekta mērķi** ir: 1. Izstrādāt Atvieglojumu uzskaites un administrēšanas risinājumu, izveidojot iedzīvotājiem, komersantiem un valsts un pašvaldības institūcijām ērtu, viegli saprotamu centralizētu risinājumu valsts un pašvaldību piešķirto atvieglojumu administrēšanai.
2. Nodrošināt Publiskās pārvaldes informācijas un komunikāciju tehnoloģiju arhitektūras pārvaldības sistēmas (turpmāk – PIKTAPS) 1.kārtas projektā uzsākto ERAF IKT projektu savstarpējo saskaņotību no IKT arhitektūras un SAM kopējo rādītāju izpildes viedokļa, kā arī sekmēt Publiskās pārvaldes informācijas sistēmu konceptuālās arhitektūras principu īstenošanu.
3. Nodrošināt PIKTAPS 1.kārtas projektā īstenoto centralizēto koplietošanas platformu projektējumu īstenošanas autoruzraudzību, kā arī to pielietojuma monitoringu projekta īstenošanas laikā.
4. ERAF 2014. - 2020.gada plānošanas perioda IKT 1.kārtas projektos izveidoto un attīstīto Pakalpojumu sniegšanas un pārvaldības platformas (turpmāk – PSPP) un Valsts informācijas resursu, sistēmu un sadarbspējas reģistra (turpmāk – VIRSIS) risinājumu pilnveidošana atbilstoši sabiedrības un valsts pārvaldes prasībām un vajadzībām.
5. Attīstīt sabiedrības spējas un ieinteresētību efektīvi izmantot ERAF IKT projektu ietvaros radītos un ieviestos risinājumus, tostarp identificējot sabiedrības vajadzības attiecībā uz valsts iestāžu sniegto pakalpojumu pieejamību, kvalitāti un lietošanas ērtumu, kā arī apzinot valsts iestāžu piedāvājuma atbilstību sabiedrības gaidām un reaģējot uz tām.

**Esošajā situācijā identificētās problēmas:** ***1. Jāpilnveido pašvaldību atvieglojumu administrēšana*** VARAM informatīvajā ziņojumā "Par Atvieglojumu uzskaites koplietošanas risinājuma ieviešanu valsts un pašvaldību atvieglojumu administrēšanai"[[1]](#footnote-1) (VSS-973, TA-463, 27.03.2018) ir norādīts, ka atvieglojumu administrēšanas jautājums ir aktuāls gan valsts, gan pašvaldību līmenī, jo tiek izlietoti būtiski valsts un pašvaldību budžeta līdzekļi.Pašvaldību sniegtie atvieglojumi 2016.gadā:

|  |  |  |
| --- | --- | --- |
| **Nosaukums** | **Apjoms****(*euro*)** | **Apjoms****(Izmaksu skaits)** |
| Transporta pakalpojumu apmaksai | 2 183 000 | 54 774 |
| Izglītības iestāžu audzēkņu ēdināšanai | 936 000 | 41 456 |
| **Kopā:** | **3 119 000** |  |

Latvijas Lielo pilsētu asociācija ir norādījusi uz šādām problēmām atvieglojumu administrēšanā pašvaldību līmenī:katrā pašvaldībā ir savi atvieglojumi attiecīgās pašvaldības iedzīvotājiem, kas tiek finansēti no pašvaldības budžeta kā atlaide no tarifa (kompensācijas ar pievienotās vērtības nodokli) vai noteikts samazināts tarifs (atvieglojums tiek iekļauts zaudējumu kompensācijā bez pievienotās vērtības nodokļa);pašvaldību atvieglojumu uzskaite šobrīd netiek pietiekami nodrošināta, izņemot atsevišķas pašvaldības ar lokāli izstrādātām elektroniskas atvieglojumu uzskaites sistēmām, jo nelielām pašvaldībām, kas ir vairākumā, trūkst resursu un administratīvās kapacitātes uzskaites nodrošināšanai;šobrīd atvieglojumu uzskaite ir grūti kontrolējama;nenotiek atvieglojumu uzskaite starp pašvaldībām, lai nodrošinātu budžeta līdzekļu saprātīgu izlietojumu;uzskaites trūkums veicina ēnu ekonomiku. Uzskatāms piemērs ir pasažieru pārvadājumi - tiek ņemta samaksa, bet netiek izsniegtas biļetes, daudzi pārvadātāji atskaitēs norāda nepatiesus datus. Šobrīd ar atvieglojumiem saistītie maksājumi notiek pirms vai pēc darījuma, nevis darījuma brīdī. Šādas pieejas trūkumi ir neefektīva atvieglojumiem paredzēto līdzekļu izlietošana un ir grūti vai neiespējami kontrolēt darījuma atvieglojuma gadījumus, jo pastāv riski, ka tiek veikta nepietiekama atvieglojuma saņēmēja personas identifikācija, iespējama dokumentu, kas apliecina atvieglojuma saņemšanu, viltošana, kā arī negodprātīga attieksme un rīcība no atvieglojuma devēja puses. Ministru kabinets ir uzdevis VARAM sagatavot un iesniegt izskatīšanai Ministru kabinetā atvieglojumu uzskaites koplietošanas risinājuma ieviešanai nepieciešamos normatīvo aktu projektus[[2]](#footnote-2), atbilstoši kuriem tiks izveidota Atvieglojumu vienotā informācijas sistēma, kas nodrošinās centralizētu atvieglojumu administrēšanu.Projektējot, izstrādājot un ieviešot centralizētu elektronisku pašvaldību sniegto atvieglojumu administrēšanu atbilstoši izstrādātajiem normatīvajiem aktiem, ir nepieciešams izvērtēt iespējas un nepieciešamību arī valsts pārvaldes sniegtajiem pakalpojumiem izmantot šo risinājumu, lai izvairītos no minētajām problēmām.***2. Nepietiekama atvieglojumu pieejamība iedzīvotājiem***VARAM informatīvajā ziņojumā "Par Atvieglojumu uzskaites koplietošanas risinājuma ieviešanu valsts un pašvaldību atvieglojumu administrēšanai"[[3]](#footnote-3) (VSS-973, TA-463, 27.03.2018) ir norādīts, ka daudzi atvieglojumi iedzīvotājiem ir pieejami, uzrādot attiecīgo statusu apliecinošus dokumentus, kas ir apgrūtinoši un laikietilpīgi. Pastāv arī risks, ka iedzīvotāji var nezināt, ka tiem pienākas atvieglojumi. Projektējot, izstrādājot un ieviešot centralizētu elektronisku valsts un pašvaldību Atvieglojumu administrēšanas informatīvo sistēmu atbilstoši izstrādātajiem normatīvajiem aktiem, ir nepieciešams to integrēt ar [www.latvija.lv](http://www.latvija.lv) lietotāja darba vietu ar mērķi nodrošināt iespēju atvieglojuma saņēmējam uzzināt par pieejamajiem pakalpojumiem, kuriem tiek piemēroti atvieglojumi, to personalizētu cenrādi (integrācija ar [www.latvija.lv](http://www.latvija.lv) Publisko pakalpojumu katalogu) un identifikācijas līdzekļus, kas ir izmantojami atvieglojumu saņemšanai.***3. Esošajām informācijas sistēmām, kas nodrošina e-pakalpojumu darbību, jāattīsta sadarbspēja***Nepieciešams turpināt īstenot ERAF 2014.-2020. gada plānošanas periodā uzsākto IKT attīstības pasākumu fokusējumu uz publiskās pārvaldes pārnozaru un pārrobežu procesu pilnveidošanu un koplietošanas risinājumu attīstību, kas ir balstīta uz VARAM izstrādāto Publiskās pārvaldes informācijas sistēmu konceptuālo arhitektūru[[4]](#footnote-4), kurā 40 principu formā ir definēti vispārēji noteikumi publiskās pārvaldes informācijas sistēmu un IKT atbalsta organizācijas attīstībai. Šie principi jāievēro, izstrādājot un pilnveidojot publiskās pārvaldes informācijas sistēmas 2014.-2020. gadā. Lai to panāktu, VARAM kā valsts IKT pārvaldības organizācijai jāveic koordinējošs darbs, pārliecinoties par konceptuālajā arhitektūrā definēto konkrētam IKT risinājumam būtisku principu ievērošanu katrā ERAF IKT projektā, izstrādājot metodiskos materiālus, konsultējot projektu īstenotājus, pārbaudot principu ievērošanu noteiktos projekta īstenošanas posmos, kam metodisko, ekspertīzes resursu un IKT atbalsta risinājumu atbalstu nodrošināja VARAM PIKTAPS projekts.PIKTAPS projektu ir plānots pabeigt 2019.gada novembrī, kamēr daudzi 1. un 2.kārtas projekti, atbilstoši Ministru kabineta 2015.gada 17.novembra noteikumiem Nr.653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – MK noteikumi Nr.653), var turpināties līdz pat 2022.gada 31.decembrim. Atbilstoši šī brīža informācijai, 2019.gada beigās vēl nebūs pabeigti 50 projekti, 35 1.kārtas un 15 plānotie 2.kārtas projekti.PIKTAPS 2 projektā ir plānots turpināt PIKTAPS projektā iesāktos darbus, lai nodrošinātu uzsākto ERAF IKT projektu savstarpējo saskaņotību no IKT arhitektūras un SAM kopējo rādītāju izpildes viedokļa, kā arī sekmēt Publiskās pārvaldes informācijas sistēmu konceptuālās arhitektūras principu īstenošanu visā ERAF 2014.-2020. gada plānošanas periodā un turpināt PSPP, Drošas elektroniskās piegādes platformas (DEPP), Datu izplatīšanas platformas (DIP), VIRSIS un Datu publicēšanas platformas risinājumu izstrādes autoruzraudzību. Paredzēts turpināt no arhitektūras viedokļa pārvaldīt mērķarhitektūru īstenojošo ERAF IKT projektu kopumu, koordinējot centralizēto koplietošanas platformu un koplietošanas risinājumu attīstību un efektīvu izmantošanu. Lai efektīvi risinātu ar valsts IKT arhitektūras pārvaldību saistītos jautājumus, ir nepieciešami par IKT koplietošanas pakalpojumiem, platformām un būtiskajiem arhitektūras elementiem informēti publiskās pārvaldes un IKT nozares darbinieki.***4. Nepietiekams e-pakalpojumu izmantošanas īpatsvars***VARAM veiktais pētījums “Sabiedriskās domas izvērtējumi par e-pakalpojumu pielietojumu” (2015.gada decembris)[[5]](#footnote-5) liecina, ka e-pakalpojumu lietojamības analīzei nav tikusi pievērsta pietiekama uzmanība un e-pakalpojumu aktīvāku izmantošanu plašākā mērogā kavē e-pakalpojumu pašsaprotamības trūkums. Lai nodrošinātu centralizēto koplietošanas IKT risinājumu atbilstību sabiedrības un valsts pārvaldes vajadzībām, visā projekta garumā tiks īstenots vajadzību monitorings, veicot pētījumu “Integrēts publisko pakalpojumu sniegšanas un gala lietotāju vajadzību monitorings”.Projektā tiek plānota centralizēto koplietošanas risinājumu, kas tika izstrādāti PIKTAPS 1.kārtā un Valsts reģionālās attīstības aģentūras projektu “Pakalpojumu sniegšanas un pārvaldības platforma” un “Vienotā datu telpa” ietvaros, pilnveidošana atbilstoši sabiedrības un valsts pārvaldes vajadzībām un [www.latvija.lv](http://www.latvija.lv) lietotāju darba vietas personalizācija, atbilstoši ar lietotāja atļauju izveidotam tā profilam, ar mērķi piedāvāt e-pakalpojumus atbilstoši, piemēram, dzīves situācijām vai pieprasīto pakalpojumu rezultātiem, vienlaicīgi nodrošinot iespēju pārvaldīt savus personas datus atbilstoši normatīvo aktu prasībām, piemēram, Vispārīgā datu aizsardzības regula[[6]](#footnote-6). ***5. Nepietiekamas sabiedrības spējas un ieinteresētība efektīvi izmantot ERAF IKT projektu ietvaros radītos un ieviestos risinājumus***ERAF 2014. - 2020.gada plānošanas perioda IKT 1.kārtas projektiem sabiedrības informēšanas un izglītošanas pasākumus nodrošina VARAM projekts PIKTAPS un Valsts reģionālās attīstības aģentūras projekts “Pakalpojumu sniegšanas un pārvaldības platforma”. Abus projektus ir plānots pabeigt attiecīgi 2019.gada novembrī un 2020.gada novembrī, kamēr daudzi 1. un 2.kārtas projekti, atbilstoši MK noteikumiem Nr.653, var turpināties līdz pat 2022.gada 31.decembrim. Atbilstoši šī brīža informācijai, 2020.gada beigās vēl nebūs pabeigti 17 1. kārtas un plānotie 15 2.kārtas projekti.VARAM veiktajā pētījumā “Integrēts publisko pakalpojumu sniegšanas un gala lietotāju vajadzību monitorings”[[7]](#footnote-7) (2018.gada maijs) kā biežāk minētais iemesls kādēļ pakalpojums netika pieteikts elektroniski, tiek minētas nepietiekamas prasmes, pieradums un bailes no pārpratumiem un kļūdām. Līdz ar to ir būtiski PIKTAPS 2 projektā turpināt 1. kārtas PIKTAPS projektā un “Pakalpojumu sniegšanas un pārvaldības platforma” projektā uzsāktās informatīvās aktivitātes, kuru ietvaros tiek plānoti gan nacionāla, gan reģionāla līmeņa informatīvi pasākumi, tādā veidā veicinot sabiedrības ieinteresētību izmantot ERAF IKT projektu ietvaros radītos un ieviestos risinājumus, tostarp identificējot sabiedrības vajadzības attiecībā uz valsts iestāžu sniegto pakalpojumu pieejamību, kvalitāti un lietošanas ērtumu, kā arī apzinot valsts iestāžu piedāvājuma atbilstību sabiedrības gaidām un reaģējot uz tām. Tikpat būtiska aktivitāte ir sabiedrības izglītošana, ko plānots sasniegt ar valsts un pašvaldību iestāžu darbinieku mācībām, lai tie spētu kvalitatīvāk sniegt zināšanas un atbalstu digitālo risinājumu lietošanā tiem klientiem, kuri pieraduši pakalpojumus saņemt klātienē.Šīs ir pastāvīgi veicamas aktivitātes, kurām jānodrošina pēctecība, un publiskās pārvaldes iestādēm ir būtiski turpināt iesāktās aktivitātes, veicinot sabiedrības informētību un izglītošanu, kā arī iedrošinot iedzīvotājus izmantot piedāvātās e-iespējas. Lai veicinātu plašāku e-pakalpojumu izmantošanu, tiks izmantoti vajadzību monitoringa dati, kas ļaus apzināt sabiedrības vajadzības pēc pakalpojumiem, noskaidros to izmantošanas apjomus, apmierinātību, kā arī identificēs pastāvošos šķēršļus e-pakalpojumu izmantošanā, tādējādi radot priekšnosacījumus mērķtiecīgas, uz sabiedrības vajadzībām balstītas komunikācijas veidošanai projekta aktivitātes “Sabiedrības IKT iespēju izmantošanas veicināšana” ietvaros. |
|  3. | Projekta izstrādē iesaistītās institūcijas un publiskas personas kapitālsabiedrības | VARAM |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros īstenojamo projektu iesniedzēji, pašvaldības, netieši – jebkura sabiedrības mērķgrupa. |
| 2. | Tiesiskā regulējuma ietekme uz tautsaimniecību un administratīvo slogu | Tiks veicināta valsts pārvaldes efektivitāte un samazināts administratīvais slogs gan valsts pārvaldes iestādēm un pašvaldībām to pakalpojumu sniegšanai, gan uzņēmējiem, nodrošinot efektīvu un operatīvu datu apmaiņu starpnozaru IKT platformu ietvaros, gan valsts un pašvaldību pakalpojumu pieprasītājiem un izmantotājiem.Sagaidāmi šādi sociālekonomiskie ieguvumi sabiedrībai un publiskās pārvaldes iestādēm:1. Valsts pārvaldes ieguvumi saistībā ar AVIS platformas ieviešanu un valsts un pašvaldību piešķirto atvieglojumu centralizētu administrāciju:
	1. ēdināšanas pabalstiem;
	2. transporta pakalpojumu kompensācijām;
	3. veselības un sociālās aprūpes pakalpojumiem.
2. Atvieglojumu administrācijas resursu ietaupījumi pašvaldībās;
3. Iestāžu patērēto resursu, t. sk. klientu apkalpošanai, samazinājums, pieaugot elektroniski saņemto pakalpojumu īpatsvaram modernizējot e-pakalpojumus, PSPP un VIRSIS;
4. Sabiedrības laika un citu resursu patēriņa samazinājums, saņemot elektronizētus pakalpojumus.
 |
| 3. | Administratīvo izmaksu monetārais novērtējums | Īstenojot projektu, radīsies būtiski sociālekonomiskie ieguvumi gan valsts iestādēm, gan plašākai sabiedrībai.Projektam ir šādi ieguvumi:1. Valsts pārvaldes indikatīvie ieguvumi saistībā ar AVIS platformas ieviešanu un valsts un pašvaldību piešķirto atvieglojumu centralizētu administrāciju:
	1. no ēdināšanas pabalstu centralizētas pārvaldības Projekta pārskata perioda ietvaros radīs aptuveni 5,7 milj. eiro ieguvumu;
	2. no transporta pakalpojumu kompensāciju centralizētas pārvaldības Projekta pārskata perioda ietvaros radīs aptuveni 2,5 milj. eiro ieguvumu;
	3. veselības un sociālās aprūpes pakalpojumiem Projekta pārskata perioda ietvaros radīs aptuveni 4,6 milj. eiro ieguvumu.
2. Atvieglojumu administrācijas resursu ietaupījumi pašvaldībās Projekta pārskata periodā radīs aptuveni 3,6 milj. eiro ieguvumu;
3. Iestāžu patērēto resursu, t. sk. klientu apkalpošanai, samazinājums, pieaugot elektroniski saņemto pakalpojumu īpatsvaram modernizējot e-pakalpojumus, PSPP un VIRSIS, Projekta pārskata periodā sasniegs 1,7 milj. eiro ieguvumu;
4. Sabiedrības laika un citu resursu patēriņa samazinājums, saņemot elektronizētus pakalpojumus, Projekta pārskata perioda ietvaros radīs aptuveni 1,8 milj. eiro ieguvumu.

Paredzēts, ka pēc Projekta pilnīgas ieviešanas Projekta pārskata periodā sociālekonomiskais indikatīvais lietderīgums ir apmēram 19,9 milj. eiro, ar indikatīvo ieguvumu apmēram 12,7 milj. eiro apmērā.  |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  | 0 | 1303571 | 0 | 1303571 | 1303572 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  | 0 | 1303571 | 0 | 1303571 | 1303572 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 1533613 | 0 | 1533613 | 1533614 |
| 2.1. valsts pamatbudžets | 0 |  | 0 | 1533613 | 0 | 1533613 | 1533614 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  0 | 0  | 0 | -230042 | 0 | -230042 | -230042 |
| 3.1. valsts pamatbudžets | 0 | 0 | 0 | -230042 | 0 | -230042 | -230042 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -230042 | X | -230042 | -230042 |
| 5.1. valsts pamatbudžets | 0 | -230042 | -230042 | -230042 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VARAM “Publiskās pārvaldes informācijas un komunikāciju tehnoloģiju arhitektūras pārvaldības sistēma 2.kārta” projekts tiks finansēts no ERAF līdzekļiem, un tā kopējais finansējuma apjoms ir 4 600 840 *euro*, no tā ERAF finansējums ir 3 910 714 *euro* un valsts budžeta finansējums 690 126 *euro*. Lai nodrošinātu ilgtspējīgu “Publiskās pārvaldes informācijas un komunikāciju tehnoloģiju arhitektūras pārvaldības sistēma 2.kārta” projekta rezultātā izstrādāto IKT risinājumu darbību, pēc projekta termiņa beigām katru gadu, sākot ar 2022. gadu, ir plānojamas ikgadējās IKT risinājumu uzturēšanas izmaksas 217 800 euro apmērā, no tām:1. 127 500 *euro* gadā atvieglojumu vienotās informācijas sistēmas (turpmāk – AVIS) uzturēšanai, kas ietver:
* 38 250 *euro* gadā – pašvaldību finansējums;
* 89 250 *euro* gadā – valsts budžeta finansējums, kurā ietilpst:
	+ sistēmas sekmīgas darbības nodrošināšana, tai skaitā nepieciešamo drošības un veiktspējas prasību nodrošināšana;
	+ sadarbības koordinēšana ar iesaistītajām pusēm (atvieglojuma devējiem, maksājumu datu apstrādes operatoriem, tirgotājiem, atvieglojumu saņēmējiem, PCI-DSS (Payment Card Industry Data Security Standard) institūciju, sistēmas izstrādātājiem);
	+ sistēmas attīstības un izmaiņu plānošana;
	+ sistēmas izmaiņu īstenošana;
	+ sistēmas lietotāju atbalsta nodrošināšana, tai skaitā problēmas pieteikumu risināšana;
	+ sistēmas darbības rādītāju un lietojamības statistikas apkopošana un analīze;
	+ tehniskās uzturēšanas un pilnveidošanas darbi.

AVIS risinājuma izstrādē tiks piesaistītas pašvaldības kā projekta sadarbības partneri, līdz ar to šī risinājuma uzturēšanā tiks piesaistīts arī pašvaldību finansējums.1. 90 300 *euro* gadā – pilnveidojamo risinājumu PSPP un VIRSIS tehniskai uzturēšanai un pilnveidošanai:
* nepieciešamas 215 cilvēkdienas (apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem), samaksa par vienu cilvēkdienu – 420 *euro* (ar PVN). 215 c/d x 420 *euro* = 90 300 *euro*. (EKK 2251 – informācijas sistēmas uzturēšana). PSPP un VIRSIS tehniskās uzturēšanas un pilnveidošanas darbi ietver:
* informācijas sistēmu platformu un informācijas sistēmu izmaiņu un pilnveidojumu veikšana;
* informācijas sistēmu platformu un informācijas sistēmu uzturēšanas pakalpojumi (problēmu pieteikšana, apstrāde, risināšana);
* ar informācijas sistēmu platformu un informācijas sistēmu uzturēšanu saistītas konsultācijas;
* informācijas sistēmu platformu un informācijas sistēmu lietotāju apmācības pēc nepieciešamības.

PSPP un VIRSIS risinājumu attīstība PIKTAPS 2.kārtas ietvaros tiks veikta kā jaunas, savstarpēji neaizstājošas funkcionalitātes izstrāde, tiks palielināta risinājumu funkcionalitāte un pamatvērtība, līdz ar to risinājumiem nepieciešams atbilstošs finansējums to uzturēšanai un attīstībai. PIKTAPS 2.kārtas uzturēšanas izmaksas risinājumiem PSPP un VIRSIS ir aprēķinātas 15% apmērā no risinājumu izstrādei plānotajām izmaksām.AVIS izstrāde radīs būtisku ietaupījumu valsts un īpaši pašvaldību iestādēm – kopumā 19 927 400 *euro* 10 gados. No tiem 1 713 800 *euro* ir iestādēs patērēto resursu, t. sk. klientu apkalpošanai, samazinājums, pieaugot elektroniski saņemto pakalpojumu īpatsvaram modernizējot e-pakalpojumus, PSPP un VIRSIS.3 635 280 *euro* ir atvieglojumu administrācijas resursu ietaupījumi pašvaldībās uz to automatizācijas rēķina, kas ir aprēķināts pieņemot, ka vidēji ~68% no ~59 pašvaldībām, kas 10 gadu laikā varētu sākt lietot AVIS, būs iespējams vidēji samazināt vismaz vienu slodzi uz katru no šīm pašvaldībām. Atlikušajām ~32% pašvaldību tiek pieņemts, ka procesu automatizācijas rezultātā radušies ietaupījumi ir nebūtiski un netiek ņemti vērā ieguvumu aprēķinā. AVIS risinājuma izstrādē kā projekta sadarbības partneri tiks piesaistītas pašvaldības, kā arī citi sadarbības partneri, līdz ar to šī risinājuma uzturēšanā tiks piesaistīts arī pašvaldību un citu sadarbības partneru finansējums un cilvēkresursi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Vidēji ~68% no ~59 pašvaldībām, kas 10 gadu laikā varētu sākt lietot AVIS, būs iespējams vidēji samazināt vismaz vienu slodzi uz katru no šīm pašvaldībām. |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts reģionālās attīstības aģentūraJelgavas pilsētas dome, Ogres novada pašvaldība, Ventspils pilsētas dome, Daugavpils pilsētas dome, Liepājas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru | Rīkojuma projekts neradīs jaunas funkcijas. Saistībā ar rīkojuma projekta izpildi nav nepieciešams veidot jaunas, likvidēt vai reorganizēt esošas institūcijas. |
| 3. | Cita informācija | Pašvaldības kā risinājuma izmantotāji projekta rezultātu uzturēšanā piedalīsies arī ar saviem budžeta līdzekļiem. |

1. Vides aizsardzības un reģionālās attīstības ministrs K.Gerhards

Kalniņa 67026576

lelda.kalnina@varam.gov.lv

Andžāne 67026935,

diana.andzane@varam.gov.lv

1. <http://tap.mk.gov.lv/doc/2018_04/VARAMinfozin_Atviegl_060318.463.docx> [↑](#footnote-ref-1)
2. <https://likumi.lv/doc.php?id=298100> (TA-463) [↑](#footnote-ref-2)
3. <http://tap.mk.gov.lv/doc/2018_04/VARAMinfozin_Atviegl_060318.463.docx> [↑](#footnote-ref-3)
4. VARAM [Informatīvais ziņojums "Par publiskās pārvaldes informācijas sistēmu konceptuālo arhitektūru"](http://tap.mk.gov.lv/doc/2015_07/VARAMZINO_270115_ISARH.238.docx) (VSS-1008, TA-238, 10.03.2015) [↑](#footnote-ref-4)
5. <http://www.varam.gov.lv/lat/publ/petijumi/pet_Eparv/?doc=14321> [↑](#footnote-ref-5)
6. Eiropas Parlamenta un Padomes regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) [↑](#footnote-ref-6)
7. <http://www.varam.gov.lv/lat/publ/petijumi/pet_Eparv/?doc=14321> [↑](#footnote-ref-7)